open-index/open-wikipedia-markdown huggingface dataset:
Saint-Boil

**Saint-Boil** on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee noin 23 kilometriä Chalon-sur-Saônen kaupungista lounaaseen.

Kunnan keskustassa oleva Saint-Baudilen kirkko on peräisin 900-luvulta. Kirkon nimestä on aikojen saatossa muokkautunut myös kunnan nimi Saint-Boil. Kirkkoa on muutettu ajan myötä. 1000-luvulla siihen lisättiin kellotorni, 1400-luvulla kuori korvattiin suuremmalla rakennuksella ja 1800-luvulla kirkkoon lisättiin kaksi sivukappelia.

## Tunnettuja kuntalaisia
*René Guénot (1890 - 1965), kilpapyöräilijä

## Lähteet

## Aiheesta muualla
The Times They Are a-Changin’ (kappale)

**The Times They Are A-Changin’** on Bob Dylanin helmikuussa vuonna 1964 julkaistu musiikkikappale. Se julkaistiin samannimisen albumin A-puolen avauskappaleena. 

Kappale nousi symboliksi 1960-luvun vastakulttuuriliikkeelle ja poliittiselle aktivismille. Dylan kirjoitti kappaleen vuonna 1963, voimakkaan poliittisen ja sosiaalisen myllerryksen aikana Yhdysvalloissa. Sanoitukset heijastelevat ajan nuorten aktivistien tuntoja ja toiveita yhteiskunnallisen muutoksen puolesta, korostaen sukupolvien välistä kuilua ja haastaen vanhoja arvoja.

Musiikillisesti "The Times They Are A-Changin'" edustaa perinteistä folk-musiikkia, jossa akustinen kitara ja Dylanin intensiivinen laulutyyli luovat voimakkaan tunnelman. Kappale on yksinkertainen ja suoraviivainen, mikä vahvistaa sen sanoman voimaa.

## Julkaisu ja vastaanotto

Kun kappale julkaistiin samannimisellä albumilla vuonna 1964, se sai laajalti positiivista vastaanottoa ja nousi nopeasti ikoniseksi protestilauluksi. "The Times They Are A-Changin'" on säilyttänyt asemansa yhtenä Dylanin tunnetuimmista ja vaikutusvaltaisimmista teoksista. Sen sanoma ja teemat ovat säilyneet relevantteina nykypäivän yhteiskunnallisessa keskustelussa ja se on toiminut inspiraationa lukuisille poliittisille liikkeille ja aktivisteille eri puolilla maailmaa. Näin ollen kappaleen nimi on muodostunut osaksi englanninkielistä sanontojen varastoa ja sen merkitys musiikin historiassa ja yhteiskunnallisessa kontekstissa on poikkeuksellisen merkittävä.

## Lähteet

### Viitteet
Oguusit

**Oguusit** olivat turkkilaista kieltä puhunut heimoryhmä, joka muodosti keskiajalla liittokunnan Keski-Aasiassa. He ovat osallistuneet monien turkkilaisten kansojen muodostumiseen.

Aasian sisäosissa paimentolaisina elänyt ryhmä mainitaan kiinalaisissa lähteissä 300-luvulta lähtien. Nimitys *oguz* esiintyy 700-luvun muinaisturkkilaisissa piirtokirjoituksissa ja 800–900-lukujen arabialaisten maantieteilijöiden teoksissa. Osa oguuseista siirtyi ensimmäisen vuosituhannen puolivälissä Kakkois-Euroopan aroille, jossa he kuuluivat sittemmin Ensimmäiseen Bulgarian valtakuntaan, Kasaarien kaanikuntaan ja Länsiturkkilaiseen kaanikuntaan.

Aasian sisäosiin jääneet oguusit kuuluivat 600-luvulla Ensimmäiseen turkkilaiseen kaanikuntaan, muodostivat vuosina 647–689 muinaisuiguurien johtaman valtakunnan Mongolian pohjoisosassa ja osallistuivat karlukkien ja basmylien kanssa Itäturkkilaisen kaanikunnan hävittämiseen vuosina 742–744. Heimojen välisten sotien seurauksena suuri osa oguuseista siirtyi Keski-Aasiaan Transoxianan ja Horezmin pohjoisrajalle ja loput sulautuivat Uiguurivaltakuntaan.

Araljärven ja Syrdarjan alueelle asettuneet oguusit muodostivat 700–800-luvulla liittokunnan, johon kuului 24 heimoa. Osa heistä asettui viljelemään maata, alkoi muodostaa alueellisia yhteisöjä ja omaksui islaminuskon. Paimentolaisoguusien hallitsijan päämaja oli Syrdarjan alajuoksulla sijaineessa Jangikentissa. Tärkeät asiat päätettiin suku- ja heimoryhmien vanhimpien muodostamassa neuvostossa. Veronkannosta ja oikeudenkäytöstä vastasivat käskynhaltijat. Oguusit ajoivat petšenegit pois Kaspianmeren rannoilta ja tekivät ryöstöretkiä Kasaarien kaanikuntaan, Volgan Bulgariaan, Horezmiin ja Jetisun kaupunkeihin.

Islamilaiset seldžukit asettuivat 1000-luvun vaihteessa Transoxianaan, valtasivat Khorasanin ja muodostivat Etu-Aasiassa Seldžukkien valtakunnan. Toinen oguusiryhmä siirtyi Mustanmeren pohjoispuolelle ja Balkanille. Oguusien heimoryhmien pohjalta ovat muodostuneet varsinkin nykyiset turkmeenit, azerit ja turkkilaiset ja vähemmässä määrin muun muassa gagauzit ja karakalpakit.

## Lähteet
Buxy

**Buxy** on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee noin 17 kilometriä Chalon-sur-Saônen kaupungista lounaaseen.

## Historia
Buxy oli pieni kauppakaupunki jo Rooman vallan aikana. Varhaisella keskiajalla, arabien hyökkäyksen jälkeen vuonna 731, Buxy joutui Chalonin kreivien alaisuuteen. Vuonna 1113 perustettu La Fertén luostari omisti maata Buxyssa. Vuonna 1166 Ranskan kuningas Ludvig VII hyökkäsi Chalon-sur-Saôneen. Buxyn kaupungin linnoitukset ja alkuperäinen Saint-Germainin kirkko ovat peräisin tältä ajalta. Linnoituksesta on yhä osia jäljellä, kuten La Tour Rouge, eli punainen torni. 14. maaliskuuta 1471 käytiin Buxyn taistelu, jossa burgundilaiset  kohtasivat Ranskan kuningas Ludvig XI:n joukot. Taistelussa ranskalaiset voittivat Burgundin herttuan Kaarle Rohkean joukot.

## Lähteet

## Aiheesta muualla
Etupistokirjonta

**Etupistokirjonta** on etupistoin eli suorin eteen päin tehdyin pistoin ommeltu kirjontatyö. Etupistojen avulla voidaan tehdä geometrisia kuvioita, jotka ovat esimerkiksi ympyrän tai neliön muotoisia. Kuvioita saadaan aikaan värien vaihtelulla ja pistojen tiheyden vaihtelulla. Etupistoilla voidaan myös reunustaa kuvioita ja applikoida tilkkuja laajempaan pohjakankaaseen. Karjalan kirjonnassa käytetään usein etupistokirjontaa. Etupistojen suuntaa muuttelemalla voidaan tehdä erittäin monimutkaisia kuvioita.

## Lähteet
Friedrich Robert Helmert

**Friedrich Robert Helmert** (1843–1917) oli saksalainen geodeetti. Hän oli vuodesta 1870 geodesian professorina Aachenin teknillisessä korkeakoulussa, vuodesta 1886 Potsdamin geodeettisen laitoksen johtajana ja Berliinin yliopiston professorina. Helmertin aikana Potsdamin geodeettinen laitos saavutti keskeisen aseman geodesiassa. Helmertin tutkimukset koskevat pääasiassa maapallon muodon määrittämistä ja tasoituslaskun teoriaa. Hän julkaisi runsaasti alan kirjallisuutta.

## Teokset
* *Die Ausgleichungsrechnung nach der Methode der kleinsten Quadrate* (1872)
* *Die mathematischen und physikalischen Theorien der höheren Geodäsie* (2 os., 1880, 1884)

## Lähteet

## Aiheesta muualla
Philip Sesemann

**Philip Sesemann**  (1683 Viipuri – 18. helmikuuta 1747 Viipuri) oli suomalainen suurkauppias ja sahan- ja kartanonomistaja.

Sesemannin vanhemmat olivat kauppias, raatimies Hans David Sesemann ja Anna Carlintytär Thiele ja puoliso Elisabetha Frese (k. 1751). Philip Sesemann oli kauppias Viipurissa noin vuodesta 1700, sahanomistaja Heinjoella vuodesta 1723 ja Muhulahden kartanon omistaja Säkkijärvellä.

Philip Sesemannin isä oli syntynyt Saksassa ja muuttanut Viipuriin vuoden 1600 tienoilla. Hän perusti kauppahuoneen ja toimi kaupungin raatimiehenä. Myös Sesemannin pojista ja vävystä tuli kauppiaita. Philip Sesemann, toinen pojista, jäi Viipuriin vielä sen jouduttua venäläisille 1810. Sesemann myi tervaa ja puutavaraa ja rakennutti kaksiraamiset sahat ensin Muolaan Heinjoen Tuokkolaan 1732, seuraavana vuonna Heinjoen Kääntymään ja sen läheisyyteen myöhemmin vielä kolmannen. Osan sahoistaan hän luovutti kuitenkin 1720-luvun lopulla vävyilleen. Sesemann myös hankki ja myi laivojen mastopuita ja osti Viipurin ulkopuolelta maatiloja, kuten Muhulahden kartanon. Sesemannin suku vaikutti Viipurissa aina 1940-luvulle asti.

## Lähteet

## Aiheesta muualla
*
Kannonkosken seurakunta

**Kannonkosken seurakunta** oli itsenäinen evankelis-luterilainen seurakunta, joka erotettiin Kivijärven ja Viitasaaren seurakunnista vuonna 1919 eli ennen Kannonkosken kunnan toistaiseksi lopullista itsenäistymistä 1934. Seurakunta hallinnoi Kannonkosken kirkkoa. Seurakunta kuului Tampereen hiippakuntaan ja Saarijärven rovastikuntaan. Seurakunta on siirretty vuonna 1956 perustettuun Lapuan hiippakuntaan. Kannonkosken seurakunta on vuonna 2007 muutettu kappeliseurakunnaksi ja yhdistetty Saarijärven seurakuntaan, vaikka kunta onkin edelleen itsenäinen.

## Lähteet
Eino Salminen

**Eino Salminen** -nimisiä henkilöitä ovat olleet:

* Eino Salminen (1887–1979), suomalainen valokuvaaja
* Eino Salminen (1900–1985), suomalainen näytelmäkirjailija
* Eino Salminen (1904–1965), suomalainen pakinoitsija.
Northeast Asia Trade Tower

**Northeast Asia Trade Tower** () eli **Posco Tower-Songdo** () on Incheonissa Etelä-Koreassa sijaitseva 305 metriä korkea pilvenpiirtäjä. Torni rakennettiin vuosina 2006–2011, ja siinä on 68 kerrosta. Rakennus on Etelä-Korean kuudenneksi korkein.

Northeast Asia Trade Towerin suunnitteli arkkitehtitoimisto Kohn Pedersen Fox. Rakennuksessa on hotelli, asuinhuoneistoja ja toimistotiloja.

## Lähteet
Ruokojärvi (Kankaanpää)

**Ruokojärvi** on Karvianjoen vesistöön kuuluva järvi Kankaanpäässä Satakunnassa.

Järvi on matala ja sameahkovetinen. Sen pinta-ala on 94 hehtaaria. Järven vedet laskevat Kuralanojan kautta Kankaanjärveen ja edelleen Pitäjänojaa Karvianjokeen.

Kankaanpään kirkonkylän keskus on rakentunut järven itärannalle, vanhoille erämaille syntyneestä talonpoikaisasutuksesta.

## Lähteet
Gyula Bill Deák

**Gyula Bill Deák** (s. 8. marraskuuta 1948 Budapest) on unkarilainen blueslaulaja, lauluntekijä, säveltäjä, sanoittaja ja näyttelijä. Häntä pidetään Unkarin blueskuninkaana.

Vuonna 1984 Budapestin urheiluhallilla hän esiintyi yhdessä Chuck Berryn kanssa, joka vuonna 1986 tuumi hänestä: ”Hänellä on se mustin ääni valkoisilta laulajilta, mitä olen ikinä kuullut.”

## Aiheesta muualla
*
Gama Tower

**Gama Tower** (, tunnettu aiemmin nimellä **Cemindo Tower**) on Jakartassa Indonesiassa sijaitseva pilvenpiirtäjä. Rakennuksen ylin kerros on 286 metrin korkeudella, mutta antenni pidentää rakennuksen 297-metriseksi. Rakennus on Indonesian kolmanneksi korkein.

Gama Tower rakennettiin vuosina 2011–2016, ja siinä on 64 kerrosta. Rakennuksessa on hotelli ja toimistotiloja, ja se on valmistettu betonista.

## Lähteet
Leatop Plaza

**Leatop Plaza** () on Kantonissa Kiinassa sijaitseva 303 metriä korkea pilvenpiirtäjä. Torni rakennettiin vuosina 2008–2012, ja siinä on 64 kerrosta.

Leatop Plazaa on toimistokäytössä. Se on saanut energiaystävällisyydestään kultaisen LEED-sertifikaatin. 

## Lähteet
Sesemann

**Sesemann** on muun muassa seuraavien henkilöiden sukunimi:

* Elga Sesemann (1922–2007), suomalainen taidemaalari
* Emil Herman Sesemann (1840–1907), suomalainen lääkäri, valtioneuvoksen arvonimi
* Lydia Sesemann (1845–1925), suomalainen kemisti, ensimmäinen suomalainen naispuolinen väittelijä
* Philip Sesemann (1683–1747), suomalainen kauppias ja sahan- ja kartanonomistaja
* Vasili Sesemann (liett. *Vosylius Sezemanas*, 1884–1963), venäläis-liettualainen filosofi
Four Seasons Place

**Four Seasons Place** on Kuala Lumpurissa Malesiassa sijaitseva 343 metriä korkea pilvenpiirtäjä, joka on maan viidenneksi korkein rakennus. Torni rakennettiin vuosina 2013–2018, ja siinä on 75 kerrosta. Rakennuksessa on hotelli ja asuinhuoneistoja, ja se on valmistettu kokonaisuudessaan betonista.

## Lähteet
Chappell Roan

**Kayleigh Rose Amstutz** (s. 19. helmikuuta 1998 Willard, Missouri), tunnetaan esiintyjänimellään **Chappell Roan**, on yhdysvaltalainen laulaja-lauluntekijä. 

Roanin musiikki on saanut inspiraationsa 1980-luvun synthpopista ja 2000-luvun alun pop-hiteistä. Hänen tyyliinsä ja esiintymiseensä on vaikuttanut vahvasti drag-kulttuuri, sekä camp. Hän tuo musiikissaan esille seksuaalivähemmistöjä ja hänen sanoituksensa kertovat erityisesti naisten välisistä suhteista.

Roan solmi levytyssopimuksen Atlantic Recordsin kanssa vuonna 2015, 17-vuotiaana, julkaistuaan kappaleen "Die Young" YouTube -videopalveluun. Hän muutti tämän seurauksena Los Angelesiin edistääkseensä uraansa. Vuonna 2017 hän julkaisi debyytti-EP-levynsä *[[School Nights]]*. Roanin sopimus Atlantic Recordsin kanssa päättyi vuonna 2020, pian hänen Dan Nigron kanssa työstämänsä singlen "Pink Pony Club" julkaisun jälkeen. Lyhyen tauon jälkeen Roan palasi musiikin pariin ja julkaisi sarjan kappaleita itsenäisesti vuonna 2022. Hänen debyyttialbuminsa, *[[The Rise and Fall of a Midwest Princess]]*, julkaistiin Island Recordsin kautta vuonna 2023. Albumin kaupallinen läpimurto johtui suurelta osin Roanin esiintymisestä Olivia Rodrigon Guts World Tour -kiertueen avaajana ja huhtikuussa 2024 julkaistun standalone singlen "Good Luck, Babe!" kansainvälisestä menestyksestä. "Sleeper hitiksi" luonnehdittu *Midwest Princess* nousi kesällä 2024 viiden parhaan joukkoon Yhdysvaltain ''Billboard'' 200 -listalla. 

*[[Helsingin Sanomat]]* vertasi Roanin läpimurtoa Lady Gagan vastaavaan nousukiitoon vuonna 2009.

## Ura
Huhtikuussa 2024 Roan teki festivaalidebyyttinsä osana Coachella Valley Music and Arts Festivaliia.

Roan esiintyi syyskuussa 2024 MTV Video Music Awards -gaalassa ja voitti parhaan uuden artistin palkinnon.

Roan esiintyi musiikkivieraana viihdeohjelma Saturday Night Livessä 2. marraskuuta 2024 yhdessä koomikko John Mulaneyn kanssa. Hän esitti ohjelmassa uuden country-vaikutteisen kappaleen "The Giver". 

## Yksityiselämä
Roan kertoi kesäkuussa 2024, että hänen on ollut vaikeaa käsitellä nopeaa nousuaan kuuluisuuteen. Tämän jälkeen hän on sosiaalisen median julkaisuissaan kritisoinut faniensa käyttäytymistä ja kertonut, että hän sekä hänen perheensä ovat kokeneet julkista häirintää ja vainoamista.

## Diskografia
### Studioalbumit
* *[[The Rise and Fall of a Midwest Princess]]* (2023)

### EP:t
* *School Nights* (2017)

### Singlet
* ”Good Hurt” (2017)
* ”Bitter” (2018)
* ”School Nights” (2018)
* ”Pink Pony Club” (2020)
* ”Love Me Anyway” (2020)
* ”California” (2020)
* ”Naked in Manhattan” (2022)
* ”My Kink Is Karma” (2022)
* ”Femininomenon” (2022)
* ”Casual” (2022)
* ”Kaleidoscope” (2023)
* ”Red Wine Supernova” (2023)
* ”Hot to Go!” (2023)
* ”Good Luck, Babe!” (2024)
* "The Giver" (2025)
* "The Subway" (2025)

## Lähteet

## Aiheesta muualla

*  
*  AllMusicissa
Pearl River Tower

**Pearl River Tower** on Kantonissa Kiinassa sijaitseva 310 metriä korkea, 71-kerroksinen pilvenpiirtäjä. Tornin rakentaminen aloitettiin vuonna 2006, ja se valmistui 2013.

Pearl River Tower on toimistokäytössä, ja sen on suunnitellut yhdysvaltalainen arkkitehtitoimisto Skidmore, Owings and Merrill. Rakennus on yksi maailman energiatehokkaimmista pilvenpiirtäjistä. Sen lattiapinta-ala on noin 214&nbsp;000 neliömetriä.

## Lähteet
Fosforiittisota

**Fosforiittisodaksi** () kutsutaan Neuvosto-Virossa tapahtunutta vuoden 1987 protestiaaltoa, jolla kansanliike vastusti uusien fosforiittikaivosten perustamista Virumaahan. Virolaiset vastustivat kaivoksia kahdesta syystä: yhtäältä siksi, että kaivoksilla olisi ollut tuhoisa vaikutus alueen ympäristöön, ja toisaalta siksi, että kaivokset olisivat voineet tuoda alueelle tuhansia (pääasiassa venäläisiä) työntekijöitä muualla Neuvostoliitosta, ja siten vähentää entisestään virolaisten osuutta Viron väestöstä.

Kansanliike sai lopulta tavoitteensa läpi, ja neuvostohallinto luopui kaivoshankkeesta. Fosforiittisodan voi katsoa olleen lähtölaukaus laulavalle vallankumoukselle, joka johti Viron &ndash; ja yleisesti Baltian maiden &ndash; jälleenitsenäistymiseen.

## Lähteet
Osittainen perustuslaillinen monarkia

**Osittainen perustuslaillinen monarkia eli toimeenpaneva perustuslaillinen monarkia** on monarkian muoto, jossa monarkilla on laajat tai hyvin suuret valtaoikeudet perustuslain nojalla. Osittainen perustuslaillinen monarkia muistuttaa siinä määrin hyvin paljon semipresidentalismia, että siinä on piirteitä niin absoluuttisesta, kuin parlamentaarisesta monarkiasta; monarkki jakaa toimeenpanovaltaansa (joskin vain vähän) parlamentin tai muun vastaavan tahon kanssa.

## Osittainen perustuslaillinen monarkia nykyaikana
Nykyaikana osittaisia perustuslaillisia monarkioita esiintyy länsimaissa hyvin vähän. Poikkeuksia ovat eurooppalaiset ruhtinaskunnat Liechtenstein ja Monaco, joissa ruhtinailla on laajat valtaoikeudet. Myös hyvin useat islamilaiset monarkiat kuten Jordania, Marokko, Bahrain ja Kuwait ovat esimerkkejä nykyisistä osittain perustuslaillisista monarkioista. Afganistanista on tullut osittainen perustuslaillinen monarkia islamin sunnalaista suuntausta edustavan ääriliike talibanin nimittämän emiirin johdolla. Aiemmista osittaisista perustuslaillisista monarkioista Japani on muuntunut parlamentaariseksi/seremonialliseksi monarkiaksi. Entisistä absoluuttisista monarkioista Qatar ja Yhdistyneet arabiemiraatit ovat muuntuneet hiljalleen osittaisiksi perustuslaillisiksi monarkioiksi.

## Luettelo nykyisistä osittaisista perustuslaillisista monarkioista

## Lähteet
Henry

**Henry** tarkoittaa muun muassa seuraavia:

* Henry, etunimi
* Henry, sukunimi
* Henry, induktanssin yksikkö.

## Katso myös
* Henri
Henry (sukunimi)

**Henry** on muun muassa seuraavien henkilöiden sukunimi:

* Amandine Henry (s. 1989), ranskalainen jalkapalloilija
* Boris Obergföll, o.s. Henry (s. 1973), saksalainen keihäänheittäjä
* Brad Henry (s. 1963), yhdysvaltalainen poliitikko, Oklahoman kuvernööri 2003–2011
* Brian Tyree Henry (s. 1982), yhdysvaltalainen näyttelijä
* Buck Henry (1930–2020), yhdysvaltalainen näyttelijä, ohjaaja ja käsikirjoittaja
* Burke Henry (s. 1979), kanadalainen jääkiekkoilija
* Clara Henry (s. 1994), ruotsalainen koomikko, juontaja, tubettaja ja näyttelijä
* Cori Henry (s. 1976), brittiläinen pikajuoksija
* David Lee Henry (s. 1943), yhdysvaltalainen elokuvakäsikirjoittaja
* Derrick Henry (s. 1994), yhdysvaltalainen amerikkalaisen jalkapallon pelaaja
* Desirèe Henry (s. 1995), brittiläinen pikajuoksija
* Edward Lamson Henry (1841&ndash;1919), yhdysvaltalainen taidemaalari
* Franklin Henry (1904–1993), yhdysvaltalainen urheilupsykologi
* George Henry (1858–1943), skotlantilainen taidemaalari
* Gloria Henry (1923–2021), yhdysvaltalainen näyttelijä
* Gregg Henry (s. 1952), yhdysvaltalainen näyttelijä
* Hubert-Joseph Henry (1846–1898), ranskalainen upseeri ja väärentäjä
* Jillian Henry (s. 1996), yhdysvaltalainen näyttelijä ja ääninäyttelijä
* Jodie Henry (s. 1983), australialainen uimari
* Jordan Henry (s. 1986), kanadalainen jääkiekkoilija
* Joseph Henry (1797–1878), yhdysvaltalainen sähkömagnetismin tutkija, jonka mukaan on saanut nimensä induktanssin yksikkö henry
* Justin Henry (s. 1971), yhdysvaltalainen näyttelijä
* Kenneth Henry (1929–2009), yhdysvaltalainen pikaluistelija ja olympiavoittaja
* Kent Henry (1948–2009), yhdysvaltalainen kitaristi
* Lauren Henry (s. 2001), brittiläinen soutaja ja olympiavoittaja
* Lawrence Patrick Henry (1934–2014), eteläafrikkalainen katolinen arkkipiispa
* Louis Henry (1834–1913), belgialainen kemisti, jonka mukaan on nimetty Henry-reaktio
* Mark Henry (s. 1971), yhdysvaltalainen showpainija
* Mike Henry (s. 1965), yhdysvaltalainen käsikirjoittaja, tuottaja, koomikko ja ääninäyttelijä
* Patrick Henry (1736–1799), yhdysvaltalainen poliitikko
* Paul Henry (1848–1905), ranskalainen teleskooppien tekijä ja tähtitieteilijä
* Paul Henry (1912–1989), belgialainen jalkapalloilija
* Pierre Henry (1927–2017), ranskalainen säveltäjä
* Prosper Henry (1849–1903), ranskalainen teleskooppien tekijä ja tähtitieteilijä, Paul Henryn veli
* Rico Henry (s. 1997), englantilainen jalkapalloilija
* Tabarie Henry (s. 1987), neitsytsaarelainen pikajuoksija
* Thierry Henry (s. 1977), ranskalainen jalkapalloilija
* William Henry (1774–1836), englantilainen kemisti, jonka mukaan on nimetty Henryn laki.
Kuononuoliaiset

**Kuononuoliaiset** (Serpenticobitidae) on karppikaloihin kuuluva kalaheimo. Lajeja tavataan makeissa vesissä Kaakkois-Aasiassa.

## Lajit ja anatomia
Kuononuoliaisiin kuuluu vain yksi suku *Serpenticobitis* ja siinä kolme lajia, esimerkiksi vannekuononuoliainen (*Serpenticobitis octozona*). Heimon lajien ruumis on pitkänomainen, kuono on pitkä ja siinä on kolme viiksisäieparia. Silmien alla on piikki. Uimarakkoa ympäröivät luut. Kuononuoliaisten pyrstöevä on hieman haarautunut. Ruumiissa on seitsemän tai kahdeksan tummaa juovaa.

## Levinneisyys ja elintavat
Kuononuoliaisia tavataan Mekongjoessa.

## Lähteet
Ristikkorevinnäiset

**Ristikkorevinnäiset** ovat revinnäiskirjontaan kuuluvia tyylejä, joissa kankaan lankoja ensin puretaan ja revinnäisaukon keskelle tehdään ristikko sidepistoilla. Revinnäisaukkojen väliin jäävät alueet vahvistetaan pujotteluompelulla. Ristikkorevinnäisiin kuuluu muun muassa Joutsenon revinnäinen, jota on Karjalassa kutsuttu nyhännäiskirjonnaksi. Sitä on käytetty Joutsenon kansallispuvussa, huivien reunoissa sekä lakanoiden reunoissa ja käspaikoissa ja muissa kapiotekstiileissä.

## Lähteet
Eero Laakso

**Eero Laakso** (s. 8. helmikuuta 2003) on suomalainen jalkapalloilija, joka on edustanut FC Hakaa. Laakson kasvattajaseura on FC Haka juniorit. Laakso edustaa Sääksjärven Loisketta.

## Lähteet
Torstein Eriksen

**Torstein Eriksen** (s. 29. huhtikuuta 1990, Norja) on norjalainen kartanlukija. Hän toimii rallin MM-sarjassa kartanlukijana Andreas Mikkelsenille ja on toiminut kartanlukijana myös Mads Østbergille, Frank Tore Larsenille ja Ole Christian Veibylle. Eriksenin ralliura alkoi vuonna 2009 ja ensimmäinen kilpailu MM-sarjassa oli vuonna Suomen ralli 2011.

## Lähteet
Louis Louka

**Louis Louka** (s. 10. joulukuuta 1993, Belgia) on belgialainen kartanlukija. Hän toimii kartanlukijana rallin MM-sarjassa Grégoire Munsterille. Loukan ensimmäinen MM-sarjan kilpailu oli Katalonian ralli 2016. Hän aloitti kartanlukijan uran vuonna 2012 kansallisen tason kilpailuissa Belgiassa. Hän on toiminut kartanlukijana muun muassa Guillaume Dilleylle ja Guillaume de Meviusille.

## Lähteet
Körner

**Körner** on muun muassa seuraavien henkilöiden sukunimi:

* Christian Gottfried Körner (1756–1831), saksalainen kirjailija ja juristi
* Julius Körner (1870–1954), saksalainen soutaja ja olympiamitalisti
* Magnus Körner (1808–1864), ruotsalainen litografi ja piirtäjä
* Moritz Körner (s. 1990), saksalainen europarlamentaarikko
* Theodor Körner (1791–1813), saksalainen runoilija
* Theodor Körner (1873–1957), Itävallan presidentti
Pia Runnakko

**Pia-Carina Runnakko** (s. 18. kesäkuuta 1962 Pietarsaari) on suomalainen näyttelijä. Hän on näytellyt Helsingin Kaupunginteatteriin kuuluvassa Lilla Teaternissa vuodesta 1996. Runnakko on menestynyt etenkin absurdien ja burleskien komediaroolien tulkitsijana.

## Ura
Pia Runnakko syntyi lihamestari Veikko Runnakon ja leipuri Saga Runnakon perheeseen. Runnakko suoritti näyttämötaiteen opintoja Teatterikorkeakoulussa 1981–1985. Hän näytteli Turun ruotsalaisessa teatterissa 1985–1991 ja Viirus-teatterissa 1991–1996. Runnakko aloitti Lilla Teaternissa 1996.

Runnakon näyttämötehtäviä ovat muun muassa Katarina (*Äkäpussi*), Nina (*[[Lokki (näytelmä)|Lokki]]*), Irina (*[[Kolme sisarta]]*) ja neiti Prism (*Miksi naiset aina rakastuvat Ernestiin*).

Runnakko on näytellyt sivuosia muutamissa kokoillan elokuvissa. Vuonna 2011 hän näytteli Selmaa historiallisessa lastenelokuvassa *[[Iris (vuoden 2011 elokuva)|Iris]]*. Vuonna 2014 Runnakko teki Rikun äidin roolin yhteiskunnallisessa nuorisoelokuvassa *[[Muutoksii]]*.

## Lähteet
*
*
*

### Viitteet
Fraport

**Fraport AG Frankfurt Airport Services Worldwide** eli **Fraport** on saksalainen liikenneyhtiö, joka ylläpitää Frankfurt am Mainin lentoasemaa ja useita muita lentoasemia ympäri maailmaa. Se myös omistaa osuuksia monista lentoasemayhtiöistä sekä tarjoaa erilaisia muita palveluita lentoasemilla. Yhtiö on listattu Xetraan ja Frankfurtin pörssiin.

## Lähteet

## Aiheesta muualla
* Kotisivut
Juhana Frösén

**Juhana Frösén** (s. 1978) on suomalainen tutkija ja neurokirurgi. Frösen on Tampereen yliopiston neurokirurgian professori. Frösén on tutkinut erityisesti aivovaltimoiden aneurysmien hoitotuloksia,

## Lähteet
Haltijatontunpuisto

**Haltijatontunpuisto**  () on viheralue Niittykummun eteläosassa kaakkoisessa Espoossa.

Haltijatontunpuisto on rakennettu Nässelkärrinojan varrelle Merituulentien pohjoispuolelle. Pohjoisessa puisto rajautuu asuinalueeseen. Puiston kävelyakselina on lännestä Nuttutieltä alkava Merituulentien suuntainen kolmisen metriä leveä valaistu puistotie, joka päättyy idässä Koivu-Mankkaan tiehen. Nässelkärrinoja virtaa puistotien ja Merituulentien välissä. Uomaa on levennetty, jotta se soveltuu paremmin tulvien hallintaan. Sen virtaussuunta on länteen kohti Gräsanojaa. Haltijatontunpuistoon kuuluu myös Nässelkärrinojan ja Merituulentien välinen noin viisi metriä leveä polkupyörä- ja kävelytie. Urheilupuiston metroasema sijaitsee noin 250 metriä pohjoiseen Haltijatontunpuiston itäosasta.

## Kuvia

Haltijatontunpuisto itäosa talvella 160124.jpg|Haltijatontunpuisto talvella
Haltijatontunpuisto 040524.jpg|Haltijatontunpuisto keväällä
Haltijatontunpuisto 040624.jpg|Haltijatontunpuisto kesällä
Haltijatontunpuisto remontti Niittykumpu Espoo 171023.jpg|Haltijatontunpuisto syksyllä


## Lähteet
Frösén

**Frösén** on muun muassa seuraavien suomalaisten henkilöiden sukunimi:

* Jaakko Frösén (s. 1944), antiikintutkija ja professori
* Juhana Frösén, neurokirurgi ja professori
* Oskari Frösén (s. 1976), korkeushyppääjä
* Seija Heiskanen-Frösén (1944–2010), varatuomari ja lainsäädäntöneuvos
Hilbert

**Hilbert** tarkoittaa muun muassa seuraavia:

## Etunimi
* Hilbert van der Duim (s. 1957), alankomaalainen pikaluistelija

## Sukunimi
* David Hilbert (1862–1943), saksalainen matemaatikko
* Jonathan Hilbert (s. 1995), saksalainen kilpakävelijä ja olympiamitalisti
* Roberto Hilbert (s. 1984), saksalainen jalkapalloilija
* Wilhelm Hilbert, suomalainen asekauppias, joka toi toisen maailmansodan aikana Saksasta Suomeen aseita

### Aiempi sukunimi
* Lukas Loules, s. *Hilbert*, (s. 1972), saksalainen säveltäjä, sanoittaja, musiikintuottaja ja laulaja
Våganin kirkko

**Våganin kirkko** () on Våganin kunnassa Nordlandin läänissä Norjassa sijaitseva puinen ristikirkko vuodelta 1898. Uusgotiikkaa edustava kirkko on Pohjois-Norjan suurin. Sitä kutsutaankin toisinaan "Lofoottien tuomiokirkoksi".
## Kuvia

Lofoten Cathedral 03.jpg|Kirkko sisältä

## Lähteet

## Aiheesta muualla
Kabelvåg

**Kabelvåg** on taajama Våganin kunnassa Nordlandin läänissä Norjassa. Taajaman pinta-ala on 1,4 neliökilometriä ja asukasluku 2&nbsp;291 vuonna 2023. Nimen alkuosa tulee kappelista ja viittaa paikalle mahdollisesti jo 1100-luvulla rakennettuun kirkkoon. Kabelvåg on Lofoottien vanhin kalastajakylä.
## Lähteet

## Aiheesta muualla
Strandlandetin kirkko

**Strandlandetin kirkko** () on Våganin kunnassa Nordlandin läänissä Norjassa sijaitseva puinen pitkäkirkko vuodelta 1938.
## Lähteet

## Aiheesta muualla
Hjalmarson

**Hjalmarson**, **Hjalmarsson** on muun muassa seuraavien henkilöiden sukunimi:

* Harald Hjalmarson (1868–1919), ruotsalainen sotilas, osallistui vapaaehtoisena Suomen sisällissotaan valkoisten puolella
* Jarl Hjalmarson (1904–1993), ruotsalainen poliitikko (maltillinen kokoomus)
* Jóhann Hjálmarsson (1939–2020), islantilainen runoilija
* Lars Hjalmarsson Dahl (1920–1998), suomalainen ruotsin kielellä kirjoittanut kirjailija ja kääntäjä
* Niklas Hjalmarsson (s. 1987), ruotsalainen jääkiekkoilija
* Simon Hjalmarsson (s. 1989), ruotsalainen jääkiekkoilija
Digermulenin kirkko

**Digermulen kirkko** () on Våganin kunnassa Nordlandin läänissä Norjassa sijaitseva kahdeksankulmainen kivikirkko vuodelta 1951.
## Lähteet

## Aiheesta muualla
Jørgen Baklid

**Jørgen Baklid** (s. 1999) on norjalainen suunnistaja. MM-kilpailuissa Baklidin paras saavutus on pudotussprintin hopea Edinburghin MM-kilpailuissa 2024. Kuopion MM-kilpailuissa 2025 hän voitti viestin maailmanmestaruuden. EM-kilpailuissa hänen paras saavutuksensa on sprintin 35:s sija Veronan EM-kilpailuista 2023. Suunnistuksen maailmancupin osakilpailussa hänen paras sijoituksensa on Boråsin sprintin 25:s sija vuodelta 2022. Nuorten MM-kilpailuissa hänen paras saavutuksensa henkilökohtaisilla matkoilla on keskimatkan 17:s sija vuodelta 2019.

## Lähteet
Ole Juul

**Ole Juul** (5. elokuuta 1852 Dypfjord – 30. syyskuuta 1927) oli norjalainen taidemaalari. Hän kuului Düsseldorfin koulukuntaan ja hänet tunnetaan erityisesti Pohjois-Norjan rannikkoa kuvaavista maisemamaalauksista.
## Teoksia

Ole Juul - From the Coast - Strandparti - Nasjonalmuseet - NG.M.03402.jpg|*Strandparti* (Nasjonalmuseet)
Ole Juul - Nordlandsbåt - Nasjonalmuseet - NG.M.04358.jpg|*Nordlandsbåt* (Nasjonalmuseet)
Ole Juul - Village Street - Landsbygate - Nasjonalmuseet - NG.M.03672.jpg|*Landsbygate* (Nasjonalmuseet)

## Lähteet

## Aiheesta muualla
Lars H.U.G.

**Lars H.U.G.** (oik. **Lars Haagensen**, virallisesti **Lars Hugh Uno Grammy**; s. 11. syyskuuta 1953) on tanskalainen laulaja-lauluntekijä. Hän tuli tunnetuksi aarhusilaisen rock-yhtye Klichén keulahahmona 1970-luvun lopulla ja 1980-luvun alussa, minkä jälkeen hän siirtyi soolouralle.

Haagensenin taiteilijanimi tulee lapsuuden lempinimestä Hug. Kyseinen nimi oli kuitenkin käytössä eräällä piippuvalmistajalla, ja oikeudellisista syistä Haagensen vaihtoi viralliseksi nimekseen Lars Hugh Uno Grammy, jotta voisi käyttää lyhennettä.
## Lähteet

## Aiheesta muualla
Baddie Winkle

**Baddie Winkle** (oikealta nimeltään **Helen Ruth Van Winkle**, 18. heinäkuuta 1928 – 4. syyskuuta 2025) oli yhdysvaltalainen internetpersoona. Tammikuussa 2021 hänellä oli 3,6 miljoonaa seuraajaa Instagramissa. Hän otti käyttöönsä alustalla tunnuslauseen ”Vienyt miehiänne vuodesta 1928 asti”.

Baddie Winkle varttui maatilalla itäisessä Kentuckyssa. Muutettuaan Daytoniin Ohioon hän tapasi aviomiehensä. Kentuckyn ja Ohion lisäksi hän asui muun muassa Floridassa ja Tennesseessä. Baddie Winkle tutustui Instagramiin lapsenlapsenlapsensa kautta. Lapsenlapsenlapsi julkaisi hänestä lyhyissä farkuissa ja solmuvärjätyssä paidassa otetun kuvan Instagramissa. Baddie Winkle sai pian kuulla kuvastaan tulleen todella suositun. Hän kertoi masentuneensa pitkäksi aikaa miehensä ja poikansa kuolemien jälkeen, mutta saaneensa lohtua Instagramista, jossa oli ottanut käyttöön nimen Baddie Winkle. Baddie Winklen suosio kasvoi nopeasti, ja pian esimerkiksi Miley Cyrus julkaisi kuvan itsestään esiintymässä siten, että hänen päänsä oli kuvassa korvattu Baddie Winklen päällä. Seuraajien joukkoon liittyi muitakin kuuluisia henkilöitä, kuten Rihanna. Baddie Winkle oli itsekin tanssinut julkaisuissaan.

Baddie Winkle sai Instagramissa mainetta psykedeeliseksi luonnehditusta hip hop -kulttuurista, teini-ikäisiltä vaikutteita ammentaneesta tyylistään sekä huolettomasta asenteestaan. Hän alkoi saada myös valtavirtaista julkisuutta ja tuli kutsutuksi MTV Video Music Awards -tapahtumaan punaiselle matolle Los Angelesiin syyskuussa 2015. Baddie Winkle pääsi esiintymään muun muassa Nicole Richien ohjelmaan. Huhtikuussa 2016 hänelle myönnettiin Shorty-palkinto ”vuoden Instagram-käyttäjänä”. Vuonna 2016 *[[Time]]*-lehti valitsi hänet yhdeksi kolmestakymmenestä vaikutusvaltaisimmasta nettipersoonasta. Lisäksi Baddie Winkle oli 17. sijalla *[[Business Insider]]in* ”Social 50” -listauksessa parhaista netissä seurattavista sisällöntuottajista. 

Baddie Winkle kutsuttiin eri tuotemerkkien mainoskampanjoihin, joissa hän teki yhteistyötä muiden muassa Alex Rodriguezin, Billy Porterin ja 2 Chainzin kanssa.

## Lähteet

## Aiheesta muualla
*
Givry (Saône-et-Loire)

**Givry** on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee noin yhdeksän kilometriä Chalon-sur-Saônen kaupungista länteen.

## Historia
Givry on roomalaista alkuperää, ja josta tuli keskiajalla linnoitettu kylä. Tuolta ajalta, vuosilta 1334–1357, on jäljellä avioliitot ja hautaukset sisältävä seurakuntarekisteri, jota pidetään Ranskan vanhimpana väestörekisterinä. Siitä näkyy myös mustan surman aiheuttama tuho vuonna 1348. 1700-luvulla Givry laajeni voimakkaasti viininviljelyn ansiosta. Tuolloin päätettiin rakentaa uusi kaupungintalo samalle paikalle jossa kaupunginmuurin itäportti oli ollut. Kaupungintalon suunnittelivat arkkitehdit Émiland Gauthey ja Thomas Dumorey.

## Talous
Viinintuotanto on Givryn tärkein elinkeino. Nykyään kunnan alueella toimii lähes kaksikymmentä yli 265 hehtaarin viinitilaa. Niiden tuottamista viineistä 15 % on valkoviiniä ja 85 % punaviiniä. Givryn viinit olivat aikanaan Ranskan kuningas Henrik IV:n suosikkiviinejä, ja vuonna 1946 ne saivat AOC tuotesuojan Givry (AOC).

## Lähteet

## Aiheesta muualla
Givry

**Givry** voi tarkoittaa seuraavia:

* Givry, kunta Saône-et-Loiren departementissa Ranskassa
* Givry, kunta Yonnen departementissa Ranskassa
* Givry-en-Argonne, kunta Marnen departementissa Ranskassa
* Givry-lès-Loisy, kunta Marnen departementissa Ranskassa
Helena Kristina Simelius

**Helena Kristina Simelius** (5. elokuuta 1821 Helsinki – 7. lokakuuta 1889 Tukholma) oli suomalainen opettaja ja lahjoittaja.

Simeliuksen vanhemmat olivat hallituskonseljin kielenkääntäjä, molempien oikeuksien kandidaatti ja filosofian maisteri Jakob Simelius ja kirjapainon johtaja Anna Maria Tulindberg. Helena Kristina Simelius kävi Anna Harringin yksityistä koulua ja teki opintomatkat Pariisiin 1856–1857, Sveitsiin ja Saksaan 1863 ja uudelleen Pariisiin 1868–1869. Hän oli vapaaherratar von Rosenin kasvatuslaitoksen ensimmäisen luokan opettaja 1840–1841, kotiopettaja Sveitsissä ja Ranskassa 1847–1852 ja 1853–1856 sekä ranskan kielen ja kirjallisuuden opettaja Elisabeth Blomqvistin johtamassa tyttökoulussa Helsingissä 1857–1887, kolmekymmentä vuotta. Simelius käänsi 1872 ruotsiksi C. Ploetzin *Französische Schulgrammatik* -nimisen ranskan kielioppikirjan, josta otettiin myöhemmin useita painoksia. Naimaton Simelius testamenttasi omaisuuttaan muun muassa Helsingin Diakonissalaitokselle ja parantumattomasti sairaille kaupunkilaisille.

## Lähteet

## Aiheesta muualla
*
Shoplifters – perhesalaisuuksia

**Shoplifters – perhesalaisuuksia** () on japanilainen elokuva vuodelta 2018. Sitä on kuvailtu perhedraamaksi. Sen on käsikirjoittanut, ohjannut ja leikannut Hirokazu Koreeda.

Elokuva voitti Kultaisen palmun Cannesin elokuvajuhlilla vuonna 2018.

Osamu (Lily Franky) ja Nobuyo (Sakura Andô) ovat köyhä pariskunta, joka täydentää tulojaan pikku näpistyksillä, joissa nuori Shota (Kairi Jyo) toimii oppipoikana ja rikoskumppanina. Nuori naapurintyttö Juri (Miyu Sasaki) on kylmissään, nälkäinen ja mustelmilla, joten Osamu vie hänet ränsistyneeseen kotiinsa, jossa hänet ottaa vastaan suurperhe, johon kuuluvat Shotan ja Nobuyon lisäksi iäkäs Hatsue (Kirin Kiki) ja nuori nainen Aki (Mayu Matsuoka). Aluksi Nobuyo on huolissaan siitä, että perheenlisäys kiinnittää viranomaisten huomion. Mutta saatuaan uuden nimen ja kampauksen tyttö näyttää sopivan hyvin joukkoon. Pian hänkin oppii rikollisille tavoille.

Kriitikko Mark Kermoden mukaan jossakin toisessa tapauksessa tämä elokuva voisi olla tarina lasten sieppauksesta ja hyväksikäytöstä, jossa Osamu käyttää nuoria hyväkseen aineellisen hyödyn takia, mutta Koreedan käsissä siitä tulee pikemminkin kuin Grimmin veljesten satu, jossa puretaan hellästi perheen arvoitusta.

KAVI on luokitellut elokuvan sallituksi yli 12-vuotiaille seksuaalisen sisällön takia. 

 = Sallittu yli 12-vuotiaille

 = Sisältää seksiä

## Arvosteluja
 Pauliina Savola, Film-o-Holic

 Marta Bałaga, Episodi

 Mark Kermode, The Observer

 Peter Bradshaw, The Guardian

## Dokumenttielokuva

* Emmanuel Hamon: *Olipa kerran... Shoplifters - perhesalaisuuksia* (*Il Etait une Fois...Une Affaire de Famille*) Ranska, 2021.

## Lähteet
Nahkatyö

**Nahkatyö** on nahan käsittelyyn liityvää käsityötä. Nahkatyössä tarvittavia tarvikkeita ovat nahkaneulat, naskali, pihdit, vahalanka, avartajan terät, koristeraidottaja ja ompelu-urarauta. Nahan kestävyyttä parannetaan parkitsemalla. Parkitsemiseen käytettyjä tarvikkeita ovat useat mineraaleja ja kasviperäisiä aineita sisältävät tuotteet.

Keskiajalla syntyi tapa päällystää puisia arkkuja ja kaappeja nahalla. 1500-1600-luvuilla kartanoissa oli seinäkoristeina marokiininahasta tehtyjä seinävaatteita. Samoilla vuosisadoilla tehtiin marokiininahasta myös kirkkotekstiilejä. Nahasta tehtiin alttarin ja saarnastulin peitteitä, jumalanpalveluksessa käytettyjä vaatteita ja säilytyskoteloita ja -taskuja, joissa säilytettiin esimerkiksi ehtoollisliinaa. 1700-luvulla nahkaesineisiin ja nahkaa sisältäviin kalusteisiin vaikutti naturalismi.

Kaukoidässä tunnettuun varjoteatterin perinteeseen kuuluvat teatterin hahmoja esittävät nahkaesineet. Itäisessä Afrikassa masai- ja turkanaheimot käyttävät kilvissä nahkaa. Etiopiassa on tehty nahkakantisia miniatyyrikirjoja. Muita Afrikassa esiintyviä nahkatyön muotoja ovat tuaregien satula- ja kantolaukut ja Sahelin alueen taiteelliset nahkatyöt.

## Lähteet
Ai (kaupunki)

**Ai** on *[[Raamattu|Raamatussa]]* mainittu kaupunki, joka sijaitsi muinaisessa Kanaaninmaassa (nykyisessä Palestiinassa) Betelistä kaksi kilometriä itään. Israelilaisten johtajan Joosuan johdolla kaupunki hävitettiin, eikä sitä rakennettu uudelleen. Ain rauniot sijaitsevat Deir Dibwanin kaupungista luoteeseen olevassa et-Tellissä sen tien varrella, joka johtaa muinaisesta Mikmaasta Beteliin.

Toinen samanniminen kaupunki, jota monet pitävät samana kaupunkina kuin edellistä, sijaitsi Deir Dibwanin luona. Nykyisin sitä nimitetään Israelin kaupungiksi nimeltään Khirbet Haiyan. Siellä tehdyissä kaivauksissa on löydetty roomalaisajalle ajoitettuja jäänteitä.

Kolmas Aiksi nimetty paikkakunta sijaitsi Jordanjoen itäpuolella lähellä Hesbon-nimistä vanhaa moabilaista kuninkaankaupunkia eli kuningaskunnan pääkaupunkia. Tämä kaupunki oli ammonilaisten asuttama.

## Lähteet
Jacques Ignace Hittorff

**Jacques Ignace Hittorff**, saks. **Jakob Ignaz Hittorff**, (1792–1867) oli Kölnissä syntynyt mutta Pariisissa kasvatuksensa saanut ranskalainen arkkitehti. Hän oli Charles Percierin oppilas. Hän rakensi yhdessä Jean-Baptiste Lepèren kanssa vuoden 1825 jälkeen Pariisiin neogrec-tyylisen Saint Vincent de Paulin basilikakirkon, jonka uudenlainen värillisyys ja sisustus herättivät aikalaisten ihailun. Place de la Concorden viimeistelykilpailun voitettuaan Hittorff suunnitteli esimerkiksi obeliskin jalustan, molemmat suihkulähteet, kandelaaberit ja sovitti paikoilleen Ranskan kaupunkien patsaat. Hänen viimeinen työnsä Gare du Nord (1863) ylitti mahtavuudellaan kaikki aiemmat asemarakennukset (suuren junahallin jännemitta on 70 metriä).

Hittorffin julkaisuja ovat *Architecture moderne de la Sicile* (1835, Ludwig von Zanthin kanssa), *Architecture antique de la Sicile* (1867), *Restitution du temple d’Empédocle à Sélinunte* (1851) ja *Architecture polychrome chez les Grecs* (1830), joista viimemainittu on löytöihin perustuva, aikanaan tavatonta huomiota ja vastustusta herättänyt tutkielma. Siinä hän osoitti ensimmäisenä kiistattomasti, että kreikkalaiset temppelit olivat alun pitäen olleet värillisiä.

## Lähteet

## Aiheesta muualla

* Ulrich Schläger, Jakob Ignaz Hittorff, der Pariser Stadtbaumeister aus Köln: Auch eine deutsch-französische Geschichte. Paris und Frankreich Blog 14.9.2023. Viitattu 16.7.2023 
* Tietosanakirja (1909–1922), digitoitu versio
Maija Järnefelt

**Maija Järnefelt-Salo**, aiemmin **Boldemann** (o.s. Järnefelt; 1. maaliskuuta 1900 Virkkala, Lohja – 18. lokakuuta 1986 Dade, Florida, Yhdysvallat) oli suomalainen muistelmakirjailija.

Maija Järnefeltin vanhemmat olivat juristi, kirjailija ja filosofi Arvid Järnefelt (1861–1932) ja Emilia (Emmy) Fredrika o.s. Parviainen (1865–1937). Hänen sisaruksiaan olivat veli, diplomaatti Eero Järnefelt (1888–1970) sekä sisaret Liisa Rosenlew, myöhemmin Piipponen (1893–1978), Anna Katarina Järnefelt (1898-1899) ja elokuvanäyttelijänä tunnettu Lillan Järnefelt (1902-1941). Maija Järnefelt oli ensimmäisen kerran naimisissa saksalaisruotsalaisen liikemiehen Holger Boldemannin kanssa ja he asuivat 1920-luvulla Berliinissä ja Tukholman Saltsjöbadenissa.

Maija Järnefelt kirjoitti muistelmansa yli 80-vuotiaana asuessaan Floridan Miamissa. Muistelmien ensimmäinen osa *Muistelmia* julkaistiin 1982, ja toinen osa *Elämä on vuorelle nousua* 1986. Hän kuvasi muistelmiensa ensimmäisessä osassa nuoruusvuosiaan tolstoilaisessa lapsuudenkodissaan ja isäänsä Arvid Järnefeltiä sekä myöhemmin elämää 1920-luvun Saksassa Berliinissä. Muistelmiensa toisessa osassa, *Elämä on vuorelle nousua* (1986), Maija Järnefelt kertoi elämästään 1930-luvulta 1980-luvulle. Alussa hän oli omaishoitajana ensin isälleen (Arvid Järnefelt kuoli 1932) ja sitten äidilleen (Emilia Järnefelt kuoli 1937). Hän yritti sitten jonkin aikaa elää Virkkalan Rantalassa noudattaen isänsä luonnonläheistä tolstoilaista elämäntapaa, mutta matkusti sitten Washingtonissa Suomen suurlähettiläänä olleen veljensä Eero Järnefeltin luo. Keväällä 1939 hän palasi Suomeen, mutta jo saman vuoden syksyllä hän palasi Yhdysvaltoihin palkkatyöhön ja avioitui pian itseään 15 vuotta nuoremman Chicagossa syntyneen taiteilijan Georg Kalervo Salon (1915–1990) kanssa.

Maija Järnefeltin poika ensimmäisestä avioliitosta oli ruotsalainen säveltäjä Laci Boldemann (1921–1969) Maija Järnefelt kuoli Yhdysvalloissa Floridassa vuonna 1986. 

## Teoksia
* *Muistelmia*. Kirjayhtymä, Helsinki 1982, 3. painos Tammi 1987
* *Elämä on vuorelle nousua*. Kirjayhtymä, Helsinki 1986 

## Lähteet
Kimi Antonelli

**Andrea Kimi Antonelli** (s. 25. elokuuta 2006 Bologna, Italia) on italialainen Formula 1 -kuljettaja, joka ajaa Mercedes-tallissa.

Antonelli kuului Mercedeksen junioriohjelmaan 11-vuotiaasta alkaen.

## Formula 1 -ura
Antonelli allekirjoitti yksivuotisen sopimuksen Mercedes-tallin kanssa kaudesta 2025. Antonelli ajoi heti pisteille uransa avauskilpailussa Australian GP:ssä sijoittumalla kilpailussa neljänneksi. Japanin GP:ssä Antonellista tuli nuorin F1-kuljettaja, joka on ollut kilpailun johdossa ja ajanut kilpailun nopeimman kierroksen. Kanadan GP:ssä Antonelli saavutti uransa ensimmäisen palkintosijan ajettuaan kilpailussa kolmanneksi. São Paulon GP:ssä Antonelli sijoittui toiseksi. Las Vegasin GP:ssä Antonelli nostettiin kolmanneksi McLarenin kuljettajien hylkäyksen jälkeen. Antonelli saavutti debyyttikaudellaan 150 pistettä ja sijoittui MM-sarjan seitsemänneksi. Antonelli teki myös uuden ennätyksen ajamalla eniten pisteitä debyyttikaudellaan F1-sarjassa. Kaudella  Antonelli ajoi Kiinan osakilpailussa F1-uransa ensimmäisen paalupaikan ja osakilpailuvoiton.. Paalupaikkansa myötä Antonellista tuli samalla F1-sarjan nuorin paalupaikalle ajanut kuljettaja. 

### Formula 1 -tulokset

### Kaudet numeroina

### Merkkipaalut

### Ennätykset
* Nuorin Formula 1 -kilpailun johdossa ollut kuljettaja: 18 vuotta ja 224 päivää (Japanin Grand Prix 2025)
* Nuorin Formula 1 -kilpailun nopeimman kierroksen ajanut kuljettaja: 18 vuotta ja 224 päivää (Japanin Grand Prix 2025)
* Nuorin sprinttikilpailussa paalulta lähtenyt kuljettaja: 18 vuotta (Miamin Grand Prix 2025)
* Nuorin paalupaikalta lähtenyt kuljettaja: 19 vuotta, 201 päivää (Kiinan Grand Prix 2026)
* Nuorin hattutempun ajanut kuljettaja: 19 vuotta, 202 päivää (Kiinan Grand Prix 2026)
* Nuorin MM-johdossa ollut kuljettaja: 19 vuotta, 216 päivää (Japanin Grand Prix 2026)

## Formula 2 -tulokset

}
|style="background:#;"| SPA<br />FEA
|style="background:#;"| MNZ<br />SPR
|style="background:#;"| MNZ<br />FEA
|style="background:#;"| BAK<br />SPR
|style="background:#;"| BAK<br />FEA
|style="background:#;"| LSL<br />SPR
|style="background:#;"| LSL<br />FEA
|style="background:#;"| YMC<br />SPR
|style="background:#;"| YMC<br />FEA
! 85*
! 6.
|}

## Lähteet
Suunnistuksen maailmanmestaruuskilpailut 2024

**Suunnistuksen maailmanmestaruuskilpailut 2024** käytiin Edinburghissa 12–16. heinäkuuta. Lajeina olivat sprinttimatkat: henkilökohtainen sprintti, pudotussprintti ja sprinttiviesti.   

## Tulokset

### Miesten sprintti

### Naisten sprintti

### Sprinttiviesti

### Miesten pudotussprintti

### Naisten pudotussprintti

## Lähteet
* Tapahtuman tiedot Kansainvälisen suunnistusliiton sivulla 

## Aiheesta muualla
* Tapahtuman viralliset kotisivut
Olivia Axeen

**Olivia Axeen** (o.s. **Tammelander**; 11. huhtikuuta 1832 Loppi - 26. maaliskuuta 1914 Riihimäki) oli suomalainen ravintola- ja hotellialan yrittäjä sekä Riihimäen Asemaravintolan että Riihimäen Rautatienhotellin perustaja.   
Axeen aloitti Pietarin radan rakennusvaiheen aikana ruokatarpeiden myynnin Lopentien varrella.  

Olivia ja Henrik Axeenin Fanny-tytär avioitui H.G. Branderin kanssa v. 1892, vuonna 1906 Brander muutti nimensä Paloheimoksi. Olivia Axeen avusti rahallisesti myös vävynsä liiketoimia, lisäksi Olivia Axeen lahjoitti mm. kirkonkellot v.1905 Riihimäen vihittyyn kirkkoon.  Axeen tuki rahallisesti myös Lopen kirkon alttaritaulua. 

Olivia Axeen on haudattu aikaisemmin kuolleen miehensä viereen Lopen hautausmaalle.

Olivia Axeen oli yksi Riihimäen Puhelinyhdistyksen perustajista vuonna 1896 ja hänen puhelinnumeronsa oli 4.
Olivia Axeenin hoitama Riihimäen Asemaravintola oli esimerkkinä monelle muulle Suomen asemaravintolalle.

## Lähteet
Anafrodiisiakki

**Anafrodiisiakki** on aine, joka osittain tukahduttaa lisääntymisvietin. Se on vastakohta lemmenrohdolle, joka puolestaan lisää seksuaalista halua. Jotkut ihmiset käyttävät anafrodiisiaakkeja hillitäkseen erittäin korkeaa lisääntymisviettiään tai hyperseksuaalisuuden vuoksi.

## Katso myös
*Kemiallinen kastraatio

## Lähteet
Stefan Köhler

**Stefan Köhler** (s. 24. syyskuuta 1967 Aschaffenburg, Länsi-Saksa) on saksalainen poliitikko. Köhler edustaa Baijerin kristillissosiaalista unionia. Köhler on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Alexandra Mehnert

**Alexandra Mehnert** (s. 6. elokuuta 1974 Magdeburg, Itä-Saksa) on saksalainen poliitikko. Mehnert edustaa kristillisdemokraatista unionia. Mehnert on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Laurent Castillo

**Laurent Castillo** (s. 12. maaliskuuta 1962 Casablanca, Marokko) on ranskalainen poliitikko. Castillo edustaa Les Républicains-puoluetta. Castillo on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Marco Falcone

**Marco Falcone** (s. 5. tammikuuta 1971 Catania, Italia) on italialainen poliitikko. Falcone edustaa Forza Italia-puoluetta. Falcone on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Giusi Princi

**Giuseppina "Giusi" Princi** (s. 27. syyskuuta 1972 Reggio di Calabria, Italia) on italialainen poliitikko. Princi edustaa Forza Italia -puoluetta. Princi on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Flavio Tosi

**Flavio Tosi** (s. 18. kesäkuuta 1969 Verona, Italia) on italialainen poliitikko. Tosi edustaa Forza Italia-puoluetta. Tosi on toiminut Euroopan parlamentin jäsenenä heinäkuussa 2014 ja uudelleen heinäkuusta 2024 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Helsingin yliopiston musiikkiseura

**Helsingin yliopiston musiikkiseura** (HYMS) on vuonna 1989 Helsingin yliopiston 350-vuotisjuhlien alla perustettu yhdistys. Yhdistyksen puheenjohtajana on sen perustamisesta lähtien toiminut musiikkitieteilijä Eero Tarasti.

Musiikkiseura ylläpitää omaa kamarikuoroa, jonka johtaja on Leiu Ryland-Jones. HYMSillä on myös kamariensemble, joka on tehnyt kiertueita Euroopassa. Yhdistys järjestää myös pianopiiriä sekä esitelmä- ja konserttisarjoja, kuten vuonna 1992 japanilaisen musiikin viikon.

Helsingin yliopiston myöntämä Pacius-palkinto jaetaan Helsingin yliopiston musiikkiseuran esityksestä.

## Lähteet

## Aiheesta muualla
* Helsingin yliopiston musiikkiseuran verkkosivut
Maravillas Abadía

**Maravillas Abadía Jover** (s. 8. joulukuuta 1981 Murcia, Espanja) on espanjalainen poliitikko. Abadía edustaa kansanpuoluetta. Abadía on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Esther Herranz García

**Esther Herranz García** (s. 3. heinäkuuta 1969 Logroño, Espanja) on espanjalainen poliitikko. Herranz García edustaa kansanpuoluetta. Herranz García on toiminut Euroopan parlamentin jäsenenä vuosina 2002–2019 ja uudelleen heinäkuusta 2024 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*